สุวรรณ นภาพล
เริ่มต้นชกมวยครั้งแรกเมื่อปี พ.ศ. ๒๔๙๓ จนถึงปี พ.ศ. ๒๕๐๖ จึงเลิกชกมวย หลังจากทำงานให้บริษัทไฟสโตน จำกัด เพราะกรรมการผู้จัดการขอร้องให้เลิกชก รวมสถิติการชกมวยทั้งมวยนักเรียน มวยสากลสมัครเล่น และมวยอาชีพ ทั้งหมด ๙๘ ครั้ง ผลรางวัลที่ได้รับจากการแข่งขัน คือ ๗ แชมป์ ในการชกมวยทั้งหมดทั้งมวยไทยและมวยสากล โดยได้แชมป์มวยสากลครั้งแรกเมื่อปี พ.ศ. ๒๔๙๓ ในการแข่งขันมวยมวยสากลนักเรียน เมื่อเรียนอยู่ชั้นมัธยมปีที่ ๔
ครั้งแรกในชีวิตชกมวยไทย, ระยะทางที่เดินทางไปโรงเรียนปทุมคงคาต้องเดินผ่านวัดไตรมิตร เผอิญที่งานวัดไตรมิตรมีการแข่งขันชกมวยด้วย จึงได้ไปเปรียบและขึ้นชกมวยไทย ได้รับชัยชนะ K.O. (Knock out) ในยกแรก ได้รับเงินรางวัลจากชัยชนะในครั้งนั้นจำนวน ๑๒ บาท วันรุ่งขึ้นจึงขึ้นไปชกอีกครั้ง โดยได้รับเงินรางวัลจากชัยชนะในครั้งนี้จำนวน ๑๕ บาท ทำให้ดีใจมาก
วาซิลี โซโลมิน
วาสิลี อนาโตลเยวิช โซโลมิน (Vasily Anatolyevich Solomin; ภาษารัสเซีย: Василий Анатольевич Соломи) เกิดเมื่อ 5 มกราคม พ.ศ. 2496 ในรัสเซีย เสียชีวิตเมื่อ 28 ธันวาคม พ.ศ. 2540 ที่รัสเซีย เป็นนักมวยสากลสมัครเล่นชาวรัสเซีย ติดทีมชาติสหภาพโซเวียตเข้าแข่งขันกีฬาโอลิมปิก 2 ครั้ง และได้เหรียญทองแดงในรุ่นไลท์เวทเมื่อ พ.ศ. 2519 
โซโลมินเริ่มชกมวยสากลสมัครเล่นเมื่อ พ.ศ. 2512 และติดทีมชาติสหภาพโซเวียตเข้าแข่งขันกีฬาโอลิมปิก พ.ศ. 2515 ในรุ่นแบนตัมเวท รอบแรกได้บาย รอบสอง ชนะ ชาญเดช วีระพล จากไทย เมื่อ 30 สิงหาคม รอบสาม ชนะมาเรียน ลาซาร์ จากโรมาเนียเมื่อ 2 กันยายน และในรอบ 8 คนสุดท้าย แพ้ริคาร์โด คาเรรัส จากสหรัฐ ตกรอบเมื่อ 6 กันยายน